`n Seder val verniet | SkalkSkryf
`n Seder val verniet
November 30, 2011 deur Louwie
Kyk ek so na die koerante die afgelope tyd en wonder ek of die inligtingswet nou al in werking is, want die klomp twak waarvoor duisende bome daagliks vemoor en verpulp word is `n skande. Ek sou verkies om in die skadu van `n boom te sit en rustig wees, eerder as om `n klomp gedrukte gemors op sy karkas te sit en lees.
Net vir die papier wat gebruik word om advertensies vir kersgeskenke te druk, moet `n hele woud vermoor word, dink ek.
Maar so hier en daar is daar tog `n juweeltjie. Vat nou maar vir Celeste Coetzee wat daar kaalgat tussen die aartappels sit in haar kunstige protes teen die argaïse aartappelboerprediker en sy middeleeuse patriargalisme, net om haar vas te loop in presies dit waarteen sy so eksplesiet protesteer in die gedaante van die kurator oom en, bid jou aan, teen die moeders van die gemeenskap wat reken dit is `n sonde, hulle bloedjies mag nie so iets aanskou nie.
Vreemd, die bloedjies mag die Bybel lees, daar is niks wat hulle keer om Esegiël 23 vers 20 te lees nie!!!!
En dsan natuurlik ons eie Boere Rambo, die aap wat `n kerk wil opblaas vir een of ander duister rede. Voorheen het dieselfde moroon `n monument gevandaliseer opdat dit vir hom soos die penis van Satan gelyk het. Man moet erge probleme met die vakuum tussen die ore hê om sulke twak uit te dink.
Ek sou voorstel dat hulle hom en sy maters hier by Miss Plet se grot in `n hok kom aanhou as lewende museumstukke, `n voorbeeld van ons ou voorsaat, Nehanderdallensis. Of is hy dalk die vermiste skakel tussen die nuwe Australopetichus sediba en Homo sapien sapien?
Die moroon se aanvalspak en wapen soos dit lyk as `n poliesman daarin staan.
op Desember 1, 2011 at 1:29 nm Andrew
Jou beskrywing van die man wat 'n demoon se penis aangeval het met sy tuisgemaakte Excalibur swaard, is in die kol. Daai gedrag het sy ontstaan in godsdienstige opvoeding waar dit 'n deug is om die normale funksies van jou serebrale korteks te omseil en "te glo soos 'n kind" in konsepte soos sonde. Dit kan natuurlik ook anders om wees, dat sy geloof in 'n duiwelse fantoom die gevolg van 'n reeds gevestigde patalogie is. Either way, ons noem so 'n persoon kranksinnig. Nou ontstaan die vraag; is 1.5 biljoen Muslims wat 'n duiwelse droombeeld met klippe bestook gedurende die Hajj pelgrimstog ook kranksinnig? Wat van die 2 biljoen christene wat deel neem aan 'n bisar ritueel (nagmaal) waar die invloed van 'n euwel gedaante met simboliese bloed weg gewas word?
En dan moet ek net noem dat Celeste Coetzee 'n groot hoorah van my kry omdat sy die guts gehad het om die "mighty men" oor haar skoot te trek en te dissiplineer. Mooi so Celeste. 🙂
op Desember 3, 2011 at 8:50 vm Louwie
Andrew, ek dink jy is reg, dit is moontlik `n gevestigde patologie, eerder as godsdiens per se wat hom so vreemd laat optree. Waarom sal hy eers die duiwel aanval en dan weer die kerk wil opblaas?
Hy is duidelik erg versteurd.
Is `n interessante opmerking oor die Moslems en nagmaal wat jy opper, en sekerlik geldig ook. Godsdiens (eintlik ware spiritualiteit) is veronderstel om te gaan oor die mistieke en die misterieuse, oor stilte en verwondering, en nie oor haat en vergelding nie.
Maar dit pas 'geestelike' leiers om die gepeupel op te sweep tot raserny van vrees en so beheer oor hulle te hou. Hulle kan ook beswaarlik anders want ware spiritualiteit vra om abstrakte denke, en dit kan 90% van die gelowiges nie.
Om uit die beker te drink is byvoorbeeld veronderstel om `n transendentale 'gemeenskap' of belewenis met iets hoër as jy self te hê, `n momentele verwydering uit die brutale hede, weg van die o so belangrike, sentrale Ek.